b"\n_START_ARTICLE_\nRanma \xc2\xbd\n_START_SECTION_\nArgument\n_START_PARAGRAPH_\nRanma Saotome \xc3\xa9s un noi de 16 anys que \xc3\xa9s entrenat i viatja des que era petit amb seu pare, Genm\xc3\xa0. En el seu llarg cam\xc3\xad arriben a les fonts de Jusenkyo, a la Xina, un lloc d'entrenament fam\xc3\xb3s i sense escoltar els consells del guarda, comencen a entrenar i cauen als estanys, que resulten estar male\xc3\xafts. Ranma es converteix des d'aleshores en noia sempre que es mulla amb aigua freda i torna a ser un noi quan ho fa amb aigua calenta. Per la seva banda, en Genm\xc3\xa0 es converteix en panda de la mateixa forma._NEWLINE_Genm\xc3\xa0 Saotome i Soun Tendo van ser tots dos companys d'entrenament quan eren joves i van prometre que casarien els seus fills per unir les dues escoles, de manera que despr\xc3\xa9s del viatge a la Xina Genm\xc3\xa0 i Ranma es dirigeixen a la casa dels Tendo, on la filla menor de Soun, Akane, es converteix en promesa de Ranma. Posteriorment van apareixent m\xc3\xa9s personatges, la majoria tamb\xc3\xa9 male\xc3\xafts a les fonts de Jusenkyo. Els personatges femenins normalment estan enamorats d'en Ranma i els masculins d'Akane i s'oposen al seu matrimoni pactat i les situacions acaben en lluites i t\xc3\xa8cniques incre\xc3\xafbles, sempre amb molt humor i surrealisme."